section_heading: Pozitivni i negativni simptomi
paragraph_text: Shizofrenija se često opisuje u smislu pozitivnih i negativnih (ili deficitarnih) simptoma. Pozitivni simptomi su oni koje većina ljudi normalno ne iskusi, ali su prisutni u ljudi koji boluju od shizofrenije. Oni uključuju deluzije, poremećaje mišljenja i govora, te taktilne, zvučne, vidne, olfaktorne i gustatorne halucinacije, koje se tipično smatraju manifestacijama psihoze.<ref>Kneisl C. and Trigoboff E.(2009.). Contemporary Psychiatric- Mental Health Nursing. 2. izdanje. London: Pearson Prentice Ltd. str. 371. Halucinacije su obično povezane sa sadržajem teme deluzija.American Psychiatric Association. Task Force on DSM-IV. (2000.). Diagnostic and statistical manual of mental disorders: DSM-IV-TR. American Psychiatric Pub. ISBN 9780890420256. str. 299. Negativni simptomi su manjak normalnih emocionalnih odgovora ili drugih procesa mišljenja, te slabije odgovaraju na liječenje. Oni uključuju ravnodušnost ili otupjele emocije, siromaštvo govora (alogija), nemogućnost doživljavanja zadovoljstva (anhedonija), manjak želje za stvaranjem veza s ljudima (asocijalnost), te manjak motivacije (avolicija). Istraživanja predlažu da negativni simptomi više pridonose niskoj kvaliteti života i funkcionalnom invaliditetu, te su veći teret drugim ljudima nego pozitivni simptomi.<ref> Ljudi s izraženim negativnim simptomima često imaju povijest slabe prilagodbe prije početka bolesti, a odgovor na liječenje je često ograničen.